Wp/rif/Lwalid Mimun
Lwalid Mimun d ameɣnaj arrifi, ilul g Ayt Sidel ṭaṛf Naḍuṛ g 1959. Iɣra deg Fas. Netta tuɣa illa am maṛṛa iwdan n dcar nes : d aniči, ibda itirar tamja.
Itɣenaj ɣef mamek teddren, tkkaren imaziɣen d irrifiyen g tmurt nsen d lbaṭel. Iteawed tamara n yinni ihajren tammurt nsen iẓwan ɣar Uṛuba, yin iwyen tiṛumiyin am g tizlit dwel a mmi inu. Itwasen g Arrif am weni iyifen maṛṛa imeɣnajen n Arrif. D netta g igin manzi tamedyazt n Arrif twasen g umaḍal ikmel, timura n Tamazɣa am Lžayer. Adisk nes amezwaru isema t Ajjaj, ifuɣ g isegg°asen 1980, g Lmeɣrib tuɣa itwadres (leḥkam ur t tijji ad imenz).
Contents
Idisken nes[edit]
- Ajjaj (1980)
- Ametlue (1986)
- Tayyut (Taggut) (1997)
Izlan nes[edit]
Tizlit umi qarn "neccin ssa":[edit]
ah neccin ssa ! ah neccin ssa
lalla tammurt a nneɣ, nssudum akal nnem
ad nssu cjjur nnem s tidi nnɣ
ad nkerz timura, ad nbeḥḥar tibeḥḥar
ad cem nṣun, ad cem nḥḍa, s min ɣarneɣ d tizemmar
Ad neḍreq i yedbarn, deg ujenna nnem d azegza
wenni i cem icarhen, min yestahedj ad t iẓaṛ
Abrid a waxxa yeẓẓu, yeẓẓu s rḥarrac
ad neggur, ad neggur ar ɣar ad naf tinnewac
yurat & iɣenjit Lwalid Mimun
Tizlit umi qarn "bu yidunan":[edit]
bu yidunan, bu yidunan, la babak, la yemmak
bu yidunan, bu yidunan, la umak, la ultmak
tɣemyed di tzegurt, xf ak adfel d wunẓaṛ
tcarhed tudert, ul nnek iƐammer
Ṭṭram di tmurt, lmunkar yemɣar
Tisendect tḥart xf ak am ufiɣar
Bu yidunan a bu yidunan, ameṭṭa nnk d nwac
ɣa ad teksed iɣebnan, Ṭṭram ad ibarc
ad tnewwar cejjart, ad yesrewrew wedrar
ɣa ad tḍuw tedbart, zi leqfez ad tugur
yurat & iɣenjit Lwalid Mimun
Tizlit umi qarn "idurar n Arrif":[edit]
Idurar n Arrif i dihan ibedden
Idurar n ssif i dihan isedden
Iḍennaṭ tuɣa din ca n yiwdan qedden
Maca ass a aqqa din ca imeḍran hedmen
Imeḍran n tmaddiwin di tqicciwin ɣemyen
Maca aqqa ɣemyen din, xf ca n targazt cehden
Targazt n eabdekrim, targazt n irifiyen
xzart ɣer idurar in, xzart a imezzianen!
ass a yeqqim din ratar n wairaden
ratar n eabdekrim d ratar n yimjahden
yurat & iɣenjit Lwalid Mimun
War tefhimem man yurin deg imagraden ? Ṛaḥet ɣar Tasna : Amawal, ad din tafem tasuqelt s Tinglizt d tfransist n wawalen illan deg Wikipedia s Tarifit.
kab_Latn kab_Latn kab_Latn cat_Latn nno_Latn lug_Latn est_Latn taq_Latn kab_Latn kab_Latn som_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn wol_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn